— 260 — 



spredt over det Hele. De submerse Sphagna vegeterer fremdeles i 

 Kærbæltet, men her er Forholdene lidt efter lidt blevne gunstigere 

 for dem. Det fordums Kær, som optog Overfladevandet fra de 

 omliggende Arealer, er nu fyldt med Tørvejord, men Vandet skal 

 have Plads og breder sig derfor udenom Mosen, dels i Kærbæltet 

 dels over den omliggende Hede. I Kærbæltet bliver Vandet dybere, 

 Sphagnumarterne kan faa Ro til at udvikle sig, Eriophorum poly- 

 stachyum kommer til og Planterne fra Mosen trænger ud, Kærbæltet 

 bliver efterhaanden til Mose. Hedemosen er færdig dannet. Et 

 smallere eller bredere Bælte af den omliggende Hede er imidlertid 

 forsumpet, fordi Vandet nu staar her en længere Tid af Aaret og 

 her er bedre beskyttet mod Fordampning end ude i det aabne 

 Kær. Her indfinder sig derfor saavel submerse som tuedannende 

 Sphagna, Molinia, Eriophorum polystachyum, Carex Goodenoughii, 

 Narthecium, Alger o. s. v., et tyndt Lag Tørvejord dannes, og vi 

 har da den under Ericahede omtalte Blandingsformation. 



Disse Blandingsformationer findes derfor især paa lavt liggende 

 Bund omkring Kær og Moser. Findes der paa saadanne Steder 

 et nogenlunde tykt Lag Al, vil dette hæmme Vandets Bortsynkning. 

 Forsumpning kan ogsaa opstaa, naar Sandflugt spærrer for Vandets 

 Afløb, og det sker ret ofte paa Heden; der vil da, naar Vandet 

 er dybt nok, kunne udvikle sig en Mose med et forholdsvis tyndt 

 Lag Tørvejord. 



Hedemose kan ogsaa udvikle sig paa svagt skraanende Terrain, 

 dersom dette overrisles eller er vaadt hele Aaret igennem. Paa 

 saadanne Steder er det i Regelen ikke Sphagnum cuspidatum eller 

 S. subsecundum, men Astrophylla (A. cuspidatum var. elatum, A. 

 cinclidioides), Amblystegier (Amblystegium fluitans, A. Kneiffii o. a.) 

 Acrocladium cuspidatum, Philonotis fontana, Polytrichum commune, 

 Sphagnum teres, som i Forbindelse med Cyperacéer danner det 

 første Tørvelag, paa hvilket saa de egentlige Moseplanter indfinder 

 sig. Kærbæltet mangler, derimod findes ofte et Erica-Bælte. For- 

 sumpning af den omliggende Hede kan ikke finde Sted, saalænge 

 Vandet har Afløb. 



Efter Udviklingsmaaden kan man altsaa inddele Hedemoserne 

 i 3 Grupper. 



1) Moser dannede i Kær uden Afløb, 



2) Moser dannede i Kær paa skraanende Bund, 



3) Moser dannede paa forsumpet Hede. 



Paa Borris Hede er alle 3 Grupper repræsenterede. Den første 



